Neuvoston asetus (EY) N:o 399/94, annettu 21 päivänä helmikuuta 1994, kuivattuja viinirypäleitä koskevista erityistoimenpiteistä



Virallinen lehti nro L 054 , 25/02/1994 s. 0003 - 0004

Suomenk. erityispainos Alue 3 Nide 56 s. 0068

Ruotsink. erityispainos Alue 3 Nide 56 s. 0068



NEUVOSTON ASETUS (EY) N:o 399/94, annettu 21 päivänä helmikuuta 1994, kuivattuja viinirypäleitä koskevista erityistoimenpiteistä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että kuivatut viinirypäleet kärsivät markkinointivaikeuksista niihin sovellettavista tuotantotukijärjestelmistä ja rajasuojatoimenpiteistä huolimatta; nämä vaikeudet johtuvat erityisesti tuotteen kilpailukyvyn asteittaisesta heikkenemisestä; tämän tilanteen korjaamiseksi on syytä panna täytäntöön toimenpiteitä rypäleiden laadun ja kaupan pitämisen parantamiseksi, ottaen huomioon tuotanto-, varastointi- ja jalostusedellytykset kuivattujen viinirypäleiden pääasiallisella tuotantoalueella, ensimmäinen näistä tavoitteista voidaan saavuttaa ainoastaan tällä alalla työskentelevien henkilöiden ammattikoulutuksella sekä tehostamalla tuotteen korjuun jälkeisiä toimia; lisäksi markkinointikanavien paremmalla tuntemuksella voitaisiin tunnistaa tekijät, jotka vaikuttavat hillitsevästi yhteisössä tuotettujen kuivattujen viinirypäleiden myynnin kehitykseen, ja näin säädetyillä toimenpiteillä on tarkoitus toteuttaa perustamissopimuksen 39 artiklassa säädettyjä tavoitteita; tämän vuoksi niitä olisi pidettävä markkinoiden sääntelyyn tähtäävinä interventiotoimenpiteinä; ammattikoulutusta ja myynninedistämistä koskevat toimenpiteet rahoitetaan niiden säästöjen rajoissa, jotka on toteutettu hedelmä- ja vihannesjalostealan tuotantotukijärjestelmän yleisistä säännöistä 7 päivänä toukokuuta 1990 annetun neuvoston asetuksen (ETY) N:o 1206/90(4) 1 artiklan 1 kohdassa tarkoitetun markkinoiltapoistokurssin käyttöönoton seurauksena, ON ANTANUT TÄMÄN ASETUKSEN: 1 artikla Yhteisössä tuotettujen ja CN-koodeihin 0806 20 11, 0806 20 12, 0806 20 91 ja 0806 20 92 kuuluvien kuivattujen viinirypäleiden laatuun ja myynninedistämiseen liittyvät erityiset toimenpiteet annetaan 4 artiklassa tarkoitettua menettelyä noudattaen. Näihin toimenpiteisiin sisältyy erityisesti: - laadun osalta a) ammattikoulutukseen liittyvät toimet; b) kuljetus- ja varastointiolosuhteiden parantamiseen liittyvät toimet; c) uusien laatuun ja luokitteluun liittyvien tekijöiden tekninen kehittäminen sekä kuivauksen, puhdistuksen, lajittelun ja varastoinnin tehos-tamiseen liittyvien toimien kehittäminen tilalla tai tehtaassa, - myynninedistämisen osalta: d) Euroopan markkinoiden tutkimus; e) tiedonvälitysohjelma, joka keskittyy yhteisön tuotteen erityisluonteeseen ja perustuu edellä tarkoitettujen toimien tuloksiin. 2 artikla 1 Edustavat ryhmittymät, jotka yhdistävät alan eri toimintahaaroja ja tarjoavat takuut ehdotettujen toimien moitteettomasta täytäntöönpanosta, toteuttavat edellä 1 artiklassa tarkoitetut toimenpiteet. Ryhmittymien edustavuus arvioidaan tavoitteen perusteella. Komissio voi kuitenkin toteuttaa d ja e alakohdassa tarkoitetut toimet. 2 Yhteisö osallistuu 1 artiklassa tarkoitettujen toimenpiteiden rahoitukseen 70 prosenttiin asti. Tätä rahoitusta voidaan kuitenkin lisätä 1 artiklan a, d ja e alakohdassa tarkoitettujen toimenpiteiden osalta vastaavasti 90 prosenttiin, 100 prosenttiin ja 100 prosenttiin. 3 artikla Edellä 1 artiklassa tarkoitetuista toimenpiteistä johtuvia kustannuksia pidetään maatalousmarkkinoiden sääntelyyn tähtäävinä interventioina yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(5) 3 artiklan 1 kohdan mukaisesti. Niiden rahoittajana toimii Euroopan maatalouden ohjaus- ja tukirahaston (EMOTR) tukiosasto. 4 artikla Tämän asetuksen soveltamista koskevat yksityiskohtaiset säännöt määritellään hedelmä- ja vihannesjalosteiden yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(6) 22 artiklassa säädettyä menettelyä noudattaen. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä helmikuuta 1994. Neuvoston puolesta Puheenjohtaja G. MORAITIS (1) EYVL N:o C 211, 5.8.1993, s. 20 (2) Lausunto on annettu 8 päivänä helmikuuta 1994 (3) EYVL N:o C 352, 30.12.1993, s. 29 (4) EYVL N:o L 119, 11.5.1990, s. 74 (5) EYVL N:o L 94, 28.4.1970, s. 13. Asetus sellaisena kuin se on viimeksi muutettuna asetuksella (ETY) N:o 2048/88 (EYVL N:o L 185, 15.7.1988, s. 1) (6) EYVL N:o L 49, 27.2.1986, s.1. Asetus sellaisena kuin se on viimeksi muutettuna asetuksella (ETY) N:o 1569/92 (EYVL N:o L 166, 20.6.1992, s. 5)